open-index/open-wikipedia-markdown huggingface dataset:
L‘alcova

** L‘alcova** – 1985 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Lilli Carati – Aleksandra
* Annie Belle – Velma
* Laura Gemser – Zerbal
* Al Cliver – Elijas
* Roberto Caruso – Furijus 
* Nello Pazzafini – sodininkas

## Turinys

Kapitonas Elijas grįžta iš karo Afrikoje ir kartu parsigabena vienos genties karaliaus dukterį Zerbal, kurią jam padovanojo kaip vergę. Kol šis buvo išvykęs, jo žmona Aleksandra buvo užmezgusi intymius ryšius su namų prižiūrėtoja Velma ir dabar abi moterys nepatenkintos juodaodės „laukinės“ atsiradimu namuose. Vis tik palaipsniui Aleksandra įveikia savo nusistatymą ir su Zerbal tampa meilužėmis. Atstumtajai Velmai jausmus pradeda demonstruoti Elijo jaunesnysis brolis Furijus, tuo tarpu Aleksandros, Zerbal bei Elijo santykiai persipina ir ta, kuri anksčiau buvo vergė, dabar tampa šeimininke...
Emanuelė Bankoke

**Emanuelė Bankoke** () – 1976 m. sukurtas erotinis filmas, metais anksčiau pasirodžiusios juostos „Juodoji Emanuelė“ tęsinys.

## Pagrindiniai aktoriai
: *Aktorius – vaidmuo*
* Laura Gemser – Emanuelė
* Ely Galleani – Frensė
* Gabriele Tinti – Roberto
* Ivan Rassimov – princas Sanitas
* Venantino Venantini – Deividas

## Turinys

Žurnalistė ir fotografė Emanuelė kartu su savo draugu Robertu atvyksta į Bankoką su užduotimi parengti reportažą apie Tailando karalių. Susipažinusi su princu Sanitu, Emanuelė ir Roberta įtraukimi į šio organizuojamus vietinius seksualinius malonumus. Čia jie susipažįsta su amerikiečių pora, pripažįstančią visišką laivę seksualiniuose santykiuose, bei jauna ir dar nepatyrusia ambasadoriaus dukterimi Frense...
Markizas de Sadas. Judžina

**Judžina** () – 1974 m. pasirodęs režisieriaus Jesus Franco sukurtas erotinis filmas, Markizo de Sado novelės „Eugénie de Franval“ interpretacija. 

Juosta sukurta 1970 m., tačiau ekranuose pasirodė ik po 4 metų. Tais metais Franco sukūrė dar vieną filmą tokiu pačiu pavadinimu.

## Pagrindiniai aktoriai
: *Aktorius – vaidmuo*
* Susan Korday – Judžina Radek de Farnval
* Paul Muller – Albertas Radekas de Franvalis
* Andrea Montchal – Polas
* Greta Shmidt – Kiti
* Alice Arno – fotomodelis

## Turinys

Judžina – simpatiška drovi mergina, gyvenanti su patėviu, erotinių apsakymų rašytoju. Paslapčia pradėjusi skaityti šio kūrinius, Judžina atranda šį turintį sadistinių polinkių, tačiau tuo pačiu įsimyli jį kaip įdomų pasakotoją, kurių įsiplieskusią aistrą labiausiai kursto judviejų vykdomos žmogžudystės...
Vampyros Lesbos

**Vampyros Lesbos** – 1971 m. sukurtas erotinis siaubo filmas, vienas populiauriausių režisieriaus Jesus Franco darbų, prisidėjęs ir prie aktorės Soledad Miranda populiarumo.

Dar kartą susidomėjimas filmu išaugo 1995 m. išleidus albumą „Vampyros Lesbos:Sexadelic Dance Party“, kurį sudarė trijų Franco filmų garso takeliai. Kompoziciją „The Lions and the Cucumber“ vėliau savo filme „Džekė Braun“ panaudojo režisierius Quentin Tarantino.

## Turinys

Linda, nekilnojamojo turto agentė, kartu su savo draugu Omaru apsilanko Stambulo naktiniame klube, kuriame tampa erotinio dviejų merginų šokio liudininkais. Vis tik labiausiai ją šokiruoja tai, kad vieną iš šių merginų ji nuolatos regi savo sapnuose. Papasakojusi apie tai savo psichiatrui daktarui Siuardui, ji sulaukia paaiškinimo, kad tai tiesiog jos seksualinio nepasitenkinimo išraiška ir dar jai tiesiog reikia kito partnerio.

Po kurio laiko Linda darbo reikalais nuvyksta į atokią salą, kurioje gyvena klientas. Kaip paaiškėja, tai grafienė Nadina, ta pati mergina iš naktinio klubo ir iš Lindos sapnų. Kažkada, išgelbėta grafo Drakulos, Nadina paveldėjo iš jo ir amžiną kraujo troškimą. Tarp merginų užsimezga intymus ryšys, tačiau galiausiai Nadina įkanda Lindai.

Tuo metu daktaras Siuardas, kuris tuo pačiu yra ir tikrasis vampyrų žinovas, mano, kad Agra, viena jo paciančių, išprotėjo, nes pasakoja neįtikėtinas istorijas apie grafienę Nadiną, tačiau kuomet į jį kreipiasi Omaras, papasakojantis, kad jo draugė Lindanuvyko į salą pas grafienę, jis pradeda nerimauti, kad mergina gali tapti vampyro auka. Siuardas vyksta į salą, tačiau čia jį nužudo Nadinos tarnas.

Išvykusi iš salos, Linda po kurio laiko grįžta ir randa Nadiną, mirštančią nuo kraujo trūkumo. Ji maldauja savo buvusios meilužės duoti jai nors kiek kraujo, tačiau ši atsisako, pareikšdama, kad nėra jos tarnaitė ir nužudo grafienę, mataliniu strypu perdurdama šiai akį...

## Kita informacija
Juostoje vengiama įprastų šablonų, susijusių su vampyrais: kad šie bijo saulės šviesos (grafienė mėgsta degintis sulėje) arba nužudomi tik mediniu kuolu perdūrus širdį (ta pati grafienė miršta metalinį strypą įsmeigus jai į smegenis). Juostoje nėra  jokių religinių kovos su vampyrais motyvų, o aukos po įkandimo lieka gyvos, tačiau telepatiškai priklausomos nuo „šeimininko“. Režisierius tarsi mėgina parodyti vampyrą ne kaip visus iš eilės žudantį monstrą, o kaip mąstančią, jaučiančią ir netgi kenčiančią būtybę.

## Pagrindiniai aktoriai

: *Aktorius – vaidmuo*
* Ewa Strömberg – Linda 
* Susann Korda – grafienė Nadina
* Andrés Monales – Omar
* Dennis Price – daktaras Alvinas Siuardas
* Paul Müller – daktaras Štaineris
* Heidrun Kussin – Agra
Policija laikosi įstatymų

**Policija laikosi įstatymų** () – 1973 m. sukurtas kriminalinis filmas, kuriame pagrindinį vaidmenį atliko italų aktorius Franco Nero.

## Siužetas

Policijos vicekomisaras Belis po ilgų gaudynių sulaiko libanietį narkotikų platintoją, tačiau pastarasis netrukus žūna susprogdintas kartu su policijos automobiliu. Belis susitinka su Kafero, senamadišku gangsteriu, didžiąją laiko dalį praleidžiančiu savo sode, kuris patvirtina nuogąstavimus, jog tarp miesto nusikaltėlių grupuočių atsirado naujas žaidėjas. Kafero pats mėgina imtis globoti „naujokus“, tačiau paaiškėja, kad šie ir taip pakankamai stiprūs ir netgi perviliojo į savo pusę jo paties patikėtinį Riko.

Tiriant bylą, žūsta komisaras Skavino ir Belis užima jo vietą. Jam greitai pavyksta rasti žudiką, tačiau prasidėjęs gaujų karas atneša vis daugiau aukų, tarp jų – ir paties Belio artimuosius...

## Pagrindiniai aktoriai
: *Aktorius – vaidmuo*
* Franco Nero – vicekomisaras Belis
* James Whitmore – komisaras Aldo Skavino
* Fernando Rey – Kafero 
* Delia Boccardo – Mirela
* Duilio Del Prete – Umberto Griva
* Silvano Tranquili – Franko Griva
* Ely Galleani – Čika
* Daniel Martin – Riko
* Carla Mancini

## Šaltiniai
Cukrinis koltas

**Cukrinis koltas** () – 1967 m. sukurtas „spageti“ vesternas, 2007 m. demonstruotas Kanų kino festivalio specialioje programoje kaip kaip vienas geriausių šio žanro pavyzdžių.

## Pagrindiniai aktoriai
: *Aktorius – vaidmuo*
* Jack Betts – Roko / daktaras Tomas Kuperis
* Soledad Miranda – Džozefa
* Gina Rovene – Besė
* Giuliano Raffaelli – pulkininkas Haberbrukas
* George Rigaud – Alanas Pinkertonas

## Turinys

Roko, turintis pravardę „Žmogus su dviem veidais“, sulaukia seklio Alano Pinkertono prašymo ištirti būrio kareivių dingimo aplinkybes. Kadangi Roko jaučiasi patenkintas savo dabartiniu gyvenimu, pasiūlymą atmeta, tačiau vėliau, išgirdęs, kad Pinkertonas žuvo, persigalvoja. Pasivadinęs daktaru Kuperiu jis vyksta į Gyvačių slėnį, kur tikisi rasti visus atsakymus...
Emanuelė ir prekyba baltosiomis vergėmis

**Emanuelė ir prekyba baltosiomis vergėmis** () – 1978 m. sukurta erotinė drama, paskutinis režisieriaus Joe D‘Amato kūrinys iš serijos „Juodoji Emanuelė“. Kaip ir juostoje „Emanuelė Bankoke“, juostoje vaidina Laura Gemser ir Ely Galleani, tačiau pastaroji, skirtingai nuo ankstesniojo filmo, atlieka visiškai skirtingą vaidmenį.

## Pagrindiniai aktoriai
: *Aktorius – vaidmuo*
* Laura Gemser – Emanuelė
* Ely Galleani – Siuzana
* Gabriele Tinti – Frensis Harlis
* Venantino Venantini – Džordžas Rivetis
* Piere Marfut – princas Arosanis
* Gota Gobert – madam Klod

## Turinys

Žurnalistė ir fotografė Emanuelė kartu su pagalbininke Siuzana Kenijoje mėgina gauti garsaus gangsterio Džordžo Rivečio interviu. Oro uoste Emanuelė tampa liudininke, kaip du vyrai perduoda vienas kitam jauną merginą, sėdinčią invalido vežimėlyje. Įtardama, kad tai gali būti „nešvari istorija“, ji pradeda rinkti duomenis ir supranta aptikusi prekybos baltaodėmis merginomis tinklą. Grįžusi į Ameriką, Emanuelė užmezga pažintį su Frensiu Harliu, vienu iš pirklių, tikėdamasi tokiu būtu gauti daugiau informacijos. Šio padedama, ji tampa prostitute elitiniame madam Klod viešnamyje, kur toliau kaupia duomenis apie prekybą žmonėmis, tačiau netrukus žaidimas tampa pavojingas gyvybei...
One More Time (grupė)

**„One More Time“** buvo švedų 10-tojo dešimtmečio muzikos grupė. Ją sudarė Peter Grönvall, Nanne Grönvall ir Maria Rådsten. Ketvirtoji narė Thérèse Löf grupę paliko netrukus po pirmojo albumo išleidimo. Tarptautinės sėkmės sulaukė 1992 metais, išleidę debiutinį albumą „Highland“, kuris muzikos įrašų topuose užėmė pirmą vietą dešimtyje šalių. Grupė Belgijos muzikos apdovanojimuose nominuota Geriausios užsienio grupės kategorijoje. Antrasis grupės albumas „One More Time“, išleistas 1994 metais nebuvo toks sėkmingas, kaip ankstesnis dainų rinkinys.

1996 metais grupė su daina „Den vilda“ 1996 m. „Eurovizijos“ konkurse užėmė trečiąją vietą.

Po paskutinio albumo išleidimo 1997 metais, grupė iširo. Narės N. Grönvall ir M. Rådsten pradėjo solines karjeras, o P. Grönvall ir toliau sėkmingai tęsia kompozitoriaus karjerą.

## Grupės nariai
* Peter Grönvall (1991–1997)
* Nanne Grönvall (1991–1997)
* Maria Rådsten (1991–1997)
* Thérèse Löf (1991–1992)

## Diskografija

### Album
* *Highland* (1992)
* *One More Time* (1994)
* *Den vilda* (1996)
* *Living in a Dream* (1997)
* *The Best Of One More Time* (1998)

### Singlar
* *Highland* (1992)
* *Calming Rain* (1993)
* *Turn Out the Light* (1993)
* *No One Else Like You* (1993)
* *Song of Fête* (1994)
* *Get Out* (1994)
* *The Dolphin* (1994)
* *Den vilda* (1996)
* *Kvarnen* (1996)
* *The Wilderness Mistress* (1996)
* *Living in a Dream* (1996)

## Nuorodos
* Oficiali Nanne Grönvall svetainė – nanne.se (švedų, anglų k.)

|-
Antraštinis masalas

**Masinanti** arba **paspaudimus provokuojanti antraštė** () – terminas, apibūdinantis sensacingą, klaidinančią, netikslią arba provokuojančią antraštę internete, parašytą siekiant atkreipti dėmesį ir išprovokuoti nuorodos paspaudimą. Masinančiomis antraštėmis paprastai siekiama auginti tinklalapio populiarumą bei didinti internetinės reklamos pajamas. Rašant masinančias antraštes būdinga pateikti neišsamią arba tendencingą informaciją, vartoti emociškai nuspalvintus žodžius, sužadinant skaitytojų smalsumą ir išprovokuojant paspaudimą. Žiniasklaidos praktika, kuria perdedant naujienų bei istorijų svarbą siekiama šokiruoti ar sukelti susidomėjimą, vadinama sensacionalizmu.

## Pavyzdžiai

Masinančios antraštės apeliuoja į skaitytojų smalsumą, taip pat gali būti siekiama sukelti emocinę reakciją. Pavyzdžiui, antraštė *„Rusija užsipuolė Baltijos šalis: padėtis yra labai rimta“* gali kelti asociacijas su karo veiksmais, tačiau tekste pateikiama antraštės įspūdžio ir tono neatitinkanti informacija apie vieno Rusijos pareigūno pareiškimą. Rašant masinančias antraštes taip pat įprasta kreiptis tiesiai į skaitytoją bei naudoti į sąrašą nurodančius skaičius.

Kiti pavyzdžiai:

* 5 populiariausios naujos dietos: nepatikėsite, kas veikia
* Trys dalykai, kurių nereikia daryti už savo vaikus
* Patyrėte „jo–jo“ efektą? Sužinokite, ką daryti toliau
* 10 įdomių psichologinių faktų, kurių nežinojote apie save ir kitus
* Nepatikėsite savo akimis pamatę, ką padarė šis katinas

## Istorija

Masinančių antraščių ištakomis galima laikyti bulvarinę spaudą. Šis reiškinys () plačiau atpažįstamas anglakalbiame internete. 2014 m. pastebėti pirmi veiksmai, nukreipti prieš šių antraščių naudojimą. Satyrinių naujienų portalas „The Onion“ paleido naują tinklapį, „ClickHole“, parodijuojantį masinančiomis antraštėmis pasižyminčius tinklapius kaip „Upworthy“ ir „Buzzfeed“. 2014 m. rugpjūtį socialinis tinklas „Facebook“ paskelbė ėmęsis techninių priemonių, kuriomis siekiama tinklalapyje sumažinti masinančių antraščių įtaką.

## Lietuvoje

Lietuvoje žurnalistų ir leidėjų etikos kodeksas nereglamentuoja masinančių antraščių naudojimo.

## Taip pat skaitykite
* Bulvarinė spauda
* Sensacionalizmas
* Gonzo žurnalizmas

## Išnašos
Emanuelė Amerikoje

**Emanuelė Amerikoje** () – 1977 m. režisieriaus Joe D'Amato sukurtas erotinis filmas, trečiasis iš serijos „Juodoji Emanuelė“.

## Pagrindiniai aktoriai
: *Aktorius – vaidmuo*
* Laura Gemser – Emanuelė
* Gabriele Tinti – kunigaikštis Alfredo
* Roger Browne – senatorius
* Riccardo Salvino – Bilas
* Paola Senatore – Laura 
* Lorraine De Selle – Dvyniai 

## Turinys

Žurnalistė ir fotografė Emanuelė vyksta į Kaliforniją, kad gautų interviu iš vieno milijonieriaus. Susidūrusi su turtuolių seksualinėmis užgaidomis, vėliau ji vyksta į Veneciją, kur kur tikisi patekti į uždarą viešnamį, aptarnaujantį tik išskirtinius klientus...
Kruvini deimantai

**Kruvini deimantai** () – 1977 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Claudio Cassinelli – Gvido Mauri
* Martin Balsam – Rizo
* Olga Karlatos – Marija
* Pier Paolo Capponi – Tonis
* Barbara Bouchet – Liza
* Vittorio Caprioli – komisaras Ruso
* Carmelo Reale – Marko

## Turinys

Praleidęs 5 metus kalėjime po nepavykusio apiplėšimo, Gvido Mauris išeina į laisvę. Jo draugas Marko, taip pat dalyvavęs nusikaltime, sugebėjo pabėgti ir Gvido prisiėmė visą kaltę. Visus tuos metus jis buvo įsitikinęs, kad tikrasis nusikaltimo organizatorius Rizo juos išdavė, todėl dabar grįžo trokšdamas keršto. Po to, kai jis patenka į autobuso užpuolimą, kurio metu žūna jo draugė Marija, Gvido keršto troškimas dar labiau išauga...
Amazonės (1973 filmas)

**Amazonės** () – 1973 m. režisieriaus Terence Young sukurtas veiksmo filmas.

## Pagrindiniai aktoriai
* Alena Johnson 
* Sabine Sun 
* Rosanna Yanni
* Helga Line
* Malisa Longo
* Luciana Paluzzi
* Angelo Infanti

## Turinys

Priešistoriniai laikai, moterys ir vyrai gyvena atskirai. Naujoji amazonių genties karalienė veda moteris į susitikimą su graikų gentimi giminės pratęsimui. Joms grįžtant, moteris užpuola kita vyrų gentis, tačiau šioms pavyksta puolimą atremti. Pastarieji apsupa amazonių kaimą ir surengia pasalą, tuo tarpu genties karalienė supranta esanti nėščia. Kadangi gentis pasilieka tik gimusias mergaites, o berniukus nužudo, karalienė, negalėdama apsispręsti, slapta vyksta pas graikų lyderį, kurį mano esant vaiko tėvą, o pastarasis siūlo jai palikti amazones ir iškeliauti kartu su juo ir vaiku...
Giedrė Vanagaitė

**Giedrė Vanagaitė** (g. 1997 m. lapkričio 6 d. Panevėžyje) – Lietuvos šachmatininkė,  moterų šachmatų FIDE meistrė (WFM, 2014 m.),  Europos greitųjų šachmatų jaunučių vicečempionė,  Lietuvos moterų šachmatų jaunimo (merginų iki 20 metų) čempionė (2015 m.), Lietuvos moterų šachmatų vicečempionė (2011 m.), Lietuvos moterų šachmatų rinktinės narė. 

## Biografija
Šachmatais susidomėjo dar iki pradėdama lankyti Panevėžio 5-ąją vidurinę mokyklą. Giedrę ir vieneriais metais vyresnį brolį Tadą Vanagą sudomino tėvas. Vėliau abu vaikai pradėjo lankyti užsiėmimus. Pirmasis treneris - Virginijus Lakiūnas. Panevėžio kūno kultūros ir sporto centro auklėtinė. Viena iš geriausių 2011 metų Panevėžio miesto sportininkų. 

2006-2014 m. atstovavo Lietuvai Pasaulio ir Europos jaunių šachmatų čempionatuose.

2013 m. Lietuvos moterų komandinių šachmatų čempionato nugalėtoja (kartu su Živile Urbonavičiūte, Skaiste Šaumanaite ir Rūta Jakaityte; trenerė Salvinija Gabrilavičienė). Su šachmatininkėmis tapo Geriausia 2013 metų Panevėžio miesto sporto komanda.

2014 metais dalyvavo 41-oje Moterų šachmatų olimpiadoje (Norvegija).

## Pasiekimai
* 2006 m. Pasaulio jaunių šachmatų čempionatas, Batumis (Gruzija): 4 tšk.,	54 vieta	tarp 62 dalyvių
* 2006 m. Pasaulio jaunių šachmatų čempionatas, Kemeras, (Antalijos provincija, Turkija): 6,5 tšk.,	27 vieta	tarp 101 dalyvių
* 2008 m. Europos jaunių šachmatų čempionatas, Herceg Novis (Juodkalnija): 4,5 tšk., 	43 vieta tarp	80 dalyvių
* 2009 m. Europos jaunių šachmatų čempionatas, Fermas (Italija): 6 tšk., 	14 vieta tarp	81 dalyvių
* 2010 m. Pasaulio jaunių šachmatų čempionatas, Porto Karras (Sitonija, Graikija): 6 tšk.,	34 vieta	tarp 99 dalyvių
* 2011 m. Europos jaunių šachmatų čempionatas, Albena (Bulgarija): 6 tšk., 	11 vieta tarp	78 dalyvių
* 2012 m. Europos jaunių šachmatų čempionatas, Praha (Čekija): 5,5 tšk., 	23 vieta tarp	79 dalyvių
* 2013 m. Pasaulio jaunių šachmatų čempionatas, Al Ainas (Jungtiniai Arabų Emyratai): 6,5 tšk.,	30 vieta	tarp 116 dalyvių
* 2013  m.  Lietuvos žaibo šachmatų moterų čempionate  laimėjo  sidabro medalį.  
* 2014 m. Europos jaunių šachmatų čempionatas, Batumis (Gruzija): 4,5 tšk.,	33 vieta	tarp 56 dalyvių
* 2015 m. Lietuvos greitųjų šachmatų moterų čempionate   iškovojo sidabro,  o 2014  m.  - bronzos medalius.

## Šaltiniai


## Nuorodos
*Reitingai
Titas Stremavičius

**Titas Stremavičius** (g. 1998 m. vasario 15 d. Kaune) – Lietuvos šachmatininkas, jauniausias Lietuvos šachmatų tarptautinis meistras (TM, 2014 m.,(),Didmeistris (DM, 2019)  Europos Sąjungos jaunių (iki 14 m.) šachmatų čempionas (2011 m.), Europos greitųjų šachmatų jaunimo (B16) čempionas (2013 m.). Lietuvos šachmatų čempionas 2021; 2025 metais. 

## Biografija
Mokėsi Kauno Jono Basanavičiaus gimnazijoje. Kauno „Jaunalietuvių sporto organizacijos“ auklėtinis.
Treneris – Laimutis Šolys.

2007–2014 m. atstovavo Lietuvai Pasaulio ir Europos jaunių šachmatų čempionatuose.

## Pasiekimai
* 2007 m. Pasaulio jaunių šachmatų čempionatas, Kemeras (Antalijos provincija, Turkija): 5,5 tšk., 71 vieta tarp 150 dalyvių
* 2008 m. Europos jaunių šachmatų čempionatas, Herceg Novis (Juodkalnija): 5 tšk., 45 vieta tarp 120 dalyvių
* 2009 m. Europos jaunių šachmatų čempionatas, Fermas (Italija): 5 tšk., 37 vieta tarp 104 dalyvių
* 2010 m. Pasaulio jaunių šachmatų čempionatas, Porto Karras (Sitonija, Graikija): 7 tšk., 27 vieta tarp 156 dalyvių
* 2011 m. Europos jaunių šachmatų čempionatas, Albena (Bulgarija): 7 tšk., 4 vieta tarp 104 dalyvių
* 2012 m. Europos jaunių šachmatų čempionatas, Praha (Čekija): 6,5 tšk., 15 vieta tarp 141 dalyvių
* 2012 m. Pasaulio jaunių šachmatų čempionatas, Mariboras (Slovėnija): 6,5 tšk., 52 vieta tarp 150 dalyvių
* 2013 m. VII R. Makavecko greitųjų šachmatų turnyras, 1 vieta
* 2013 m. Pasaulio jaunių šachmatų čempionatas, Al Ainas (Jungtiniai Arabų Emyratai): 6,5 tšk., 52 vieta tarp 167 dalyvių
* 2013 m. Europos jaunių šachmatų čempionatas, Budva (Juodkalnija): 6,5 tšk., 8 vieta tarp 91 dalyvių
* 2014 m. Europos jaunių šachmatų čempionatas, Batumis (Gruzija): 6,5 tšk., 5 vieta tarp 89 dalyvių
* 2014 m. tarptautinis šachmatų turnyras „Jūros šventė – 2014“, Klaipėda, A grupės varžybų nugalėtojas (1 vieta)

## Šaltiniai


## Nuorodos
* Reitingai
Upytė (Vilnius)

**Upytė** – buvęs viensėdis, dabar Vilniaus miesto dalis, esanti 1 km į pietus nuo Pilaitės. Upytė įsikūrusi Sudervėlės upelio slėnyje, iš visų pusių supama Gudelių šilo. Kiek į pietus nuo Upytės yra Gudelių kaimas ir mikrorajonas, o toliau vakaruose – Salotės ežeras. Vienintelė gatvė – Rojaus. Joje yra keli gyvenamieji namai.

## Istorija

Iki XX a. pab. Upytė buvo viensėdis Buivydiškių apylinkėje.

## Gyventojai

## Šaltiniai
Jovita Vedrickienė

**Jovita Vedrickienė** (mergautinė pav. **Žiogaitė**; g. 1986 m. spalio 28 d. Tauragėje) – Lietuvos šachmatininkė ir finansininkė, Lietuvos moterų šachmatų vicečempionė (2008 m.) ir bronzininkė (2012 m.), Lietuvos moterų šachmatų rinktinės narė, šachmatų olimpietė (2008 ir 2012 m.).

## Biografija
2004 m. Jovita baigė Tauragės Versmės gimnaziją. Nuo 2004 iki 2008 m. Vilniaus universiteto (VU) Matematikos ir informatikos fakultete studijavo finansų ir draudimo matematiką, statistikos bakalaurė. Nuo 2008 iki 2010 m. VU MIF studijavo finansų ir draudimo matematiką, matematikos magistrė. 2010–2011 m. *Vlerick* Leveno-Gento vadybos mokykloje su pagyrimu baigė finansų vadybos magistro studijas. 2011–2014 m. mokėsi CFA Institute, prileista prie atestuoto finansų analitiko (CFA) II lygio egzamino.

2008–2010 m. AB Lietuvos draudimas aktuarė. 2011–2013 m. banko AB „Swedbank“ rizikos analitikė. Nuo 2013 m. UAB „Atea“ grupės kontrolierė.
 
Ištekėjusi (2013 m.). Vyras Tautvydas Vedrickas (g. 1990 m.), šachmatininkas, FIDE meistras, Lietuvos greitųjų šachmatų čempionas. Turi sūnų.

## Sportinė veikla
Šachmatais Jovita Žiogaitė pradėjo žaisti būdama 5-erių metų, kuomet šachmatų mėgėjas tėtis nutarė išmokyti abu savo vaikus – Jovitą ir metais vyresnį brolį Modestą. Vaikai lankė šachmatų būrelį. Jovita baigė Tauragės vaikų ir jaunių sporto mokyklą. Treneris Romualdas Ogiala. Vėliau Jovita buvo privačios Šachmatų mokyklos „Vilniaus fortas“ auklėtinė. Treneris Vaidas Sakalauskas. Dalyvavo Moterų šachmatų olimpiadose: 2012 metais – Stambule (Turkija), 2008 m. kaip atsarginė žaidėja Drezdene (Vokietija).

Ji sėkmingai žaidžia ir greitaisiais šachmatais. Dalyvaudama Lietuvos žaibo šachmatų moterų čempionatuose:  2016 m. -  laimėjo aukso,  2003 m. - sidabro, o 2007; 2019 m.  - bronzos medalius.
Pelnė apdovanojimų ir  Lietuvos greitųjų šachmatų moterų čempionatuose: 2018 m. - sidabro, o 2003; 2012; 2017 m. - bronzos medalius.

Dirba savanore organizacijoje „ŠachmatAukim“, populiarina žaidimą šachmatais tarp vaikų.

## Šaltiniai
Liepsnojanti dykuma

**Liepsnojanti dykuma** () – 1971 m. Italijoje sukurtas nuotykių filmas. Filmą režisavo Renzo Merusi, pagrindinius vaidmenis atliko Edwige Fenech, George Wang ir Giuseppe Addobbati.

## Siužetas

Grupė nusikaltėlių dykumoje įvykdo apiplėšimą ir pasisavina džipą, prikrautą pinigų. Vis tik jiems neilgai tenka džiaugtis grobiu nes dykumoje pasirodo paslaptingi raiteliai, užpuolantys ir išžudantys užpuolikus. Vėliau jauna moteris tampa jų auka, kaip ir trejetas vyrų, išsirengusių į „lobių medžioklę“.

## Pagrindiniai aktoriai
: *Aktorius – vaidmuo*
* Edwige Fenech – Juana
* George Wang – El Marišas
* Pietro Martellanza – Bilas
* Giuseppe Addobbati – Žanas
* Zohra Faiza
* Carla Mancini

## Šaltiniai
Luciana Paluzzi

**Lučiana Paluči** (, g. 1937 m. birželio 10 d. Roma) – buvusi italų kino ir televizijos aktorė.

## Biografija
Lučiana, gimusi Romoje, armijos karininko šeimoje, kine debiutavo 1953 m. epizodiniu vaidmeniu komedijoje „Sua altezza ha detto: no!“ Didžiąją karjeros dalį ji praleido gimtinėje, kur ir sukūrė daugelį vaidmenų. Garsiausiu jos pasirodymu tapo filmas „Kamuolinis žaibas“ apie agentą 007 Džimsą Bondą, kuriame ji suvaidino piktadarę Fioną Vople. Pagal pradinį sumanymą, Lučiana turėjo atlikti pagrindinės Bondo merginos Dominettos „Domino“ Palazzi vaidmenį, tačiau vėliau prodiuseriai nusprendė, kad šis turi atitekti buvusiai „Mis Prancūzija“ Claudine Auger. Veikėjos vardas buvo pervadintas į Dominique Derval, o Lučiana atliko kitą vaidmenį. Vėliau ji prisipažino tikėjusi, kad vaidmuo šiame filme pakels jos, kaip aktorės, žinomumą, tačiau rezultatas išėjo priešingas ir Italijoje jos aktoriniai sugebėjimai buvo pradėti prasčiau vertinti. 

Lučiana sukūrė daug vaidmenų ne tik kine, bet ir televizijoje. Paskutinis jos vaidmuo buvo 1978 m. kriminaliniame filme „Komisaras Veracano“.

## Dalinė filmografija
* 1965 m. – „Kamuolinis žaibas“ 
* 1968 m. – „Juodas šydas Lizai“ 
* 1969 m. – „99 moterys“ 
* 1972 m. – „Tragiškas nutikimas“ 
* 1972 m. – „Žmogaus medžioklė“ 
* 1973 m. – „Amazonės“
* 1975 m. – „Visiems policijos ekipažams“ 
* 1975 m. – „Seselė“ 
* 1978 m. – „Komisaras Veracano“

## Šaltiniai

## Nuorodos
* IMDb profilis
Barbagia

**Barbagia** – 1969 m. sukurta kriminalinė drama, pagrįsta tikra istorija apie italų nusikaltėlį Graziano Mesina (filme jis vadinamas Graziano Kasita).

## Pagrindiniai aktoriai
: *Aktorius – vaidmuo*
* Terence Hill – Graziano Kasita
* Don Backy – Migelis Lopezas
* Frank Wolff – Spina
* Gabriele Tinti – Nani Ripari
* Tano Cimarosa – Kartana
* Rosalba Neri – mergina bare
Vasylkivas

**Vasylkivas** () – srities pavaldumo miestas Ukrainoje, Kijevo srityje, 25 km į pietvakarius nuo Kijevo, prie Stuhnos upės; rajono centras. Praeina Kijevo–Odesos plentas, yra geležinkelio stotis. Maisto (duonos) pramonė, metalo apdirbimas. Yra Šv. Mykolo cerkvė, Antonijaus ir Teodosijaus soboras, XIX a. medinė cerkvė, buv. sinagoga, kultūros namai. Veikia aviacijos universiteto kolegija.

## Istorija

Vietovė gyvenama nuo senovės. 988 m. Vladimiro Sviatoslavičiaus nurodymu pastatyta Vasiliovo tvirtovė, skirta Kijevo gynybai nuo klajoklių. 996 m. čia Rusios kunigaikštis pralaimėjo pečenegams. Vėliau pastatyta medinė cerkvė, bet 1240 m. sunaikinta mongolų. 1157 m. atiteko Vasilkai Jurjevui, dėl to pradėtas vadinti Vasilkovu. 1586 m. suteiktos Magdeburgo teisės. 1796 m. Rusijos imperijoje tapo apskrities centru.


Wikiexpedition_Vasylkiv_041.JPG|XIX a. statinys
Собор_Антонія_і_Феодосія_(Васильків).jpg|Soboras
Церква_Різдва_Богородиці.jpg|Medinė cerkvė


## Šaltiniai
Niekšas Frenkas ir Pašėlęs Tonis

**Niekšas Frenkas ir Pašėlęs Tonis** () – 1973 m. sukurtas trileris.

## Pagrindiniai aktoriai
: *Aktorius – vaidmuo*
* Lee Van Cleef – Frenkas Diomedė
* Tony lo Bianco – Tonis Breda
* Edwige Fenech – Orchidėja
* Jean Rochefort – Luisas Ansunciata
* Fasto Tozzi – Masara
* Mario Erpichini – Džo
* Stefania Careddu

## Turinys

Frenkas Diomedė geležine ranka valdė nusikaltėlių klaną Genujoje, tačiau dabar atsirado prancūzų gauja, ketinanti įsitvirtinti mieste. Grįžusį Tonį netrukus sulaiko policija ir nors jis turi tvirtą alibį dėl jam inkriminuojamo nusikaltimo, paaiškėja, kad jo konkurentai pakankamai įtakingi, kad išlaikytų jį kalėjime.

Čia Tonis susipažįsta su Toniu Breda – jaunu vaikinu, susižavėjusiu Toniu ir jo veiklos metodais. Pradžioje buvęs nusikaltėlių šulas įtariai žiūri į entuziastingai jį sekti norintį jaunuolį, tačiau po to, kai šis jį išgelbėja nuo pasikėsinimo, persigalvoja ir sutinka priimti jo pagalbą.

Netrukus Tonis išleidžiamas į laisvę ir pradeda organizuoti paties Frenko pabėgimą...
Viktorija Beinoraitė

**Viktorija Beinoraitė–Savickienė** (g. 1988 m. Klaipėdoje) – Lietuvos šachmatininkė, Lietuvos moterų šachmatų rinktinės narė, šachmatų olimpietė (2010 m.), Kauno klubo „Margiris“ narė.

## Biografija
Baigė Klaipėdos „Varpo“ vidurinę mokyklą, po to – Aleksandro Stulginskio universiteto Ekonomikos ir vadybos fakultetą, magistro studijas.

Buvo Klaipėdos šachmatų sporto klubo „Bokštas“ narė. 2006 metais su Klaipėdos „Bokšto“ komanda debiutavo Nacionalinėje šachmatų lygoje. Treneris Jonas Lapėginas.

2004 m. Lietuvos jaunių (gimusių 1984 metais ir vėliau) šachmatų komandų čempionatų bronzininkė.

2005 m. gruodžio 11-12 d. Panevėžyje vykusiuose Lietuvos moterų greitųjų ir žaibo šachmatų čempionatuose iškovojo bronzos medalius, Žaibo čempionate iš 22 šachmatininkių pelniusi 9 taškus iš 11 (kaip ir sidabro medalį laimėjusi šiaulietė Deimantė Daulytė).

Sėkmingai greituosius žaidė ir vėliau: Lietuvos žaibo šachmatų moterų čempionatuose:  2011 m. -  laimėjo aukso,  2015  m. - sidabro, o  2013 m.  - bronzos medalius, o Lietuvos greitųjų moterų čempionatuose:  2011 m. iškovojo aukso,  2012; 2013 m   - sidabro, o 2008; 2015 m.  - bronzos medalius.
.

2006 m. laimėjo Jono Lapėgino taurę.

2008 metais žaidė Lietuvos šachmatų lygos (LŠL) aukščiausiosios lygos Kauno „Margirio-1“ komandoje.

2008 metais su LŽŪU šachmatininkų komanda (A. Savickas, V. Beinoraitė, doc. V. Vaščila, M. Beinoras, V. Vaznonis) tapo Lietuvos studentų šachmatų varžybų I vietos laimėtoja.

2007/2008 m.m. SELL žaidynėse Suomijoje šachmatų komandinėse varžybose su LŽŪU komanda (M. Beinoras, V. Beinoraitė, S. Kalvaitis) laimėjo 1-ąją vietą.

2009 m. Tarptautiniame šachmatų turnyre „Plungė – 2009“ tarp moterų surinko 5 taškus ir tapo nugalėtoja.

2009 m. Lietuvos moterų šachmatų čempionato 4-osios vietos laimėtoja.

2010 m. Lietuvos komandiniame šachmatų čempionato nugalėtoja kartu su Kauno „Margirio“ komanda (GM Šarūnas Šulskis, GM Vidmantas Mališauskas, GM Algimantas Butnorius, IM Mindaugas Beinoras, Viktorija Beinoraitė, IM Aidas Labuckas, Tomas Laurušas, FM Laimutis Šolys ir Brigita Laurušaitė).

2010 m. dalyvavo 39-oje Šachmatų olimpiadoje Chanty Mansijske (Rusija) ir su Lietuvos rinktine iškovojo 20 vietą. Espoo (Suomija) vykusiose XXVIII SELL žaidynėse su ASU universiteto šachmatininkų komanda (Viktorija Beinoraitė, Kęstutis Vasylius, Mindaugas Asauskas) iškovojo bronzos medalį.

## Šaltiniai


## Nuorodos
* Reitingas
* Apie Viktoriją Beinoraitę www.chessgames.com svetainėje)
Bahačevė

**Bahačevė** (, iki 2024 m. **Vatutinė**) – srities pavaldumo miestas vidurio Ukrainoje, Čerkasų srityje, 86 km į pietvakarius nuo Čerkasų. Geležinkelio stotis. Maisto (mėsos, duonos), medienos apdirbimo, metalo apdirbimo (remonto-mechanikos) pramonė; juodoji metalurgija.

## Istorija

Įkurtas 1947 m. kaip rusvųjų anglių kalnakasybos centras ir vadintas ***Šachtinskaja***. 1949 m. pervadintas generolo Nikolajaus Vatutino garbei į **Vatutinę** (Vatutiną). 1952 m. suteiktas miesto statusas. Pastatyta šiluminė elektrinė. XX a. pab. anglių ištekliai išseko ir kasyklos uždarytos.

## Šaltiniai
Vachano kalnagūbris

**Vachano kalnagūbris** () – kalnų grandinė Pamyro pietuose, Tadžikistano (Kalnų Badachšano) ir Afganistano (Vachano) teritorijose. Tai vakarinė Šachdaros kalnagūbrio pratąsa. Šiaurėje sudaro Pamyro ir Istyko, o pietuose – Vachano ir Oksu vandenskyrą. Ilgis 160 km. Aukštis siekia 6281 m. Sudarytas iš magminių ir metamorfinių uolienų. Yra kalnų ledynų (bendras plotas Tadžikistano teritorijoje – 96,2 km²).

XIX a. vadintas Imperatoriaus Nikolajaus II kalnagūbriu.

## Šaltiniai
Pchenjano metropolitenas

**Pchenjano metropolitenas** () – metropolitenas Šiaurės Korėjos sostinėje Pchenjane. Metro sudarytas iš dviejų linijų: Cheonlima linijos (), einančios iš šiaurės Puheung stoties (), esančios Tedongano upės krante, į Pulgeunbyeol () stotį, ir Hyeonsin linijos (), einančios iš Kwangbok () stoties pietvakariuose į Ragwŏn () stotį šiaurės rytuose. Abi linijos susikerta Jeonu () stotyje.

## Linijos
Pchenjano metro sudarytas iš dviejų linijų:
* Cheonlima linijos (), pavadintos pagal mitinį sparnuotą žirgą. Statybos buvo pradėtos 1968 m., o linija buvo atidaryta 1973 m. rugsėjo 6 d.
* Hyeonsin linijos (), kas pažodžiui reiškia *atsinaujinimas.* Linija pilnai atidaryta 1975 m. spalio 9 d.
Bendras šių linijų ilgis – 22,5 km.

Ne taip kaip daugumoje pasaulio metropolitenų, stotys nėra pavadintos pagal objektus greta jų. Stotys buvo pavadintos šalies revoliucijos charakteristika. Išimtis – Gaeseon stotis (triumfas). Ši stotis pavadinta dėl netoliese esančios Pchenjano triumfo arkos.

Pchenjano metro yra beveik visiškai požeminis. Linijos buvo suplanuotos pagal kitas to meto komunistinių šalių metropoliteno sistemas, ypač pagal Maskvos metropoliteną. Svarbiausias šių sistemų bendras bruožas yra gylis. Pchenjano metro tuneliai yra 100 metrų ir daugiau po žeme, todėl ši sistema yra trečia pagal gylį pasaulyje. Atstumas tarp stočių taip pat yra vienas ilgiausių pasaulyje – jis gali siekti 2 km ir daugiau. Stotys dažnai būna apipavidalintos socialistinėmis skulptūromis ar freskomis. Stočių personalas turi karinio stiliaus uniformas, būdingas Pchenjano metro darbuotojams.

Karo metu metro stotys dėl savo gylio gali būti naudojamos kaip slėptuvės. Dėl to stotyse yra įrengtos storos šarvuotos durys. Kai kurie šaltiniai teigia, kad stambūs kariniai objektai ir pastatai turi tiesioginį priėjimą prie stočių, ir taip pat manoma, kad egzistuoja slaptos linijos tik valdžios sektoriaus naudojimui.

Viena stotis – Gwangmyeong, yra uždaryta 1995 m. dėl prie stoties esančio mauzoliejaus, kur 1994 m. metais buvo balzamuotas Kim Ir Seno kūnas.

Pranešama, kad Hyeogsin linija bus išplėsta, pridėtos dvi papildomos stotys – Yeongung () ir Chilgog ().

Taip pat yra suplanuotas ir Cheonlima linijos išplėtimas. Bus pridėtos keturios stotys kiekviename linijos gale – Lyeonmos (), Seop’u (), Cheongchun () ir Mansyeongdae ().

Kiekviena metropoliteno stotis turi nemokamus tualetus keleiviams. Stotyse, kaip ir traukiniuose, groja valstybinis radijas, taip stenduose yra įdėtas naujausias *Rodong Sinmun* laikraštis.

### Cheonlima Linija

### Hyeogsin Linija

## Veikimas
Traukiniai Pchenjano metropolitene važinėja kas kelias minutes. Piko metu traukiniai gali važinėti mažiausiai kas 2 minutes. Traukiniuose groja šalies radijas.

Metro bilietas yra vienas iš pigiausių pasaulyje – vienas važiavimas kainuoja 5 KP₩ (apie 0,005 EUR). Anksčiau metropolitene vietoj bilieto buvo naudojami aliuminio žetonai su užrašu "지" (tariama „dzi“). Dabar sistemoje naudojami popieriniai bilietai, taip pat su užrašu 지. Rūkymas ir valgymas traukiniuose yra griežtai uždraustas, galioja labai didelės baudos.
Šlekys

**Šlekys** − lietuviška vyriškos giminės pavardė.

Šios pavardės moteriškosios giminės formos yra: Šlekienė (ištekėjusi moteris) ir Šlekytė (mergautinė pavardė).

Pavardę turi šie garsesni asmenys:

* Audrius Šlekys (1975–2003) –  futbolininkas, puolėjas
* Emilis Šlekys (1951–2012) –  šachmatininkas
* Vaidotas Šlekys (g. 1972 m.) – futbolininkas, puolėjas
* Vincas Šlekys-Stagaras (1870–1946)  – knygnešys, žurnalistas
Reda Prišmontaitė

**Reda Prišmontaitė** (g. 1986 m. rugpjūčio 4 d.) – Lietuvos šachmatininkė, Lietuvos moterų šachmatų čempionato bronzininkė (2007 m.), Lietuvos moterų šachmatų čempionė (merginų iki 20 metų grupėje). 

## Biografija
Mokėsi Naujosios Akmenės Ramučių gimnazijoje.
Baigė bakalauro studijas Vilniaus universiteto (VU) Ekonomikos fakultete. 2013 m. baigė ISM Vadybos ir ekonomikos universitetą. Apgynė magistro darbą tema "Susijungimų ir įsigijimų poveikis akcininkų turtui skandinavų IT rinkoje" (), konsultantė Ieva Kvedaravičienė.

2008–2011 m. UAB "ATEA Baltic" finansų analitikė, 2011 m. verslo kontrolierė.  Nuo 2011 m. rugsėjo mėn. ATEA grupės kontrolierė Osle (Norvegija).

## Pasiekimai
* 2006 m. Lietuvos jaunimo šachmatų čempionatas  (iki 20 metų) Merginų varžybų čempionė
*2006 m. Pasaulio jaunimo šachmatų čempionatas (merginų iki 20 m.), Jerevanas (Armėnija): 	5 taškai,	52 vieta tarp	57 dalyvių
* 2007 m. Lietuvos moterų šachmatų čempionatas, 3 vieta

## Šaltiniai
Emilis Šlekys

**Emilis Šlekys** (g. 1951 m. rugpjūčio 6 d. Pabiržėje, Biržų rajonas – 2012 m. spalio 30 d.) – Lietuvos šachmatininkas, sporto meistras, Lietuvos šachmatų čempionas (1985 m.), korespondencinių šachmatų tarptautinis meistras (ICCF), Lietuvos nusipelnęs šachmatų treneris, Vilniaus šachmatų ir šaškių mokyklos treneris (nuo 1975 m.) ir vadovas (nuo 1987 m.).

## Biografija
Treneris – „Nemuno“ draugijos šachmatų treneris Aloyzas Paužolis.

1970–1971 m. dalyvavo Lietuvos „A“ klasės šachmatų pirmenybėse (kartu su Biržų komandos draugais R. Baltušiu, J. Zaramba, A. Paužoliu, J. Kalveliu, L. Nastopka, B. Laumaite).

1973 m. Lietuvos šachmatų čempionate užėmė 6 vietą ir įvykdė kandidato į sporto meistrus normatyvą. Lietuvos šachmatų federacijos paskelbtame 1973 metų geriausių respublikos šachmatininkų dešimtuke biržietis E. Šlekys buvo šeštas. Vilniaus šachmatų ir šaškių mokykloje tapo šachmatų sporto meistru, tarptautinės korespondencinių šachmatų federacijos meistru.

Lietuvos korespondencinių šachmatų rinktinės kapitonas. Komanda tapo beveik 10 metų vykusios XII pasaulio korespondencinių šachmatų olimpiados vicečempione, surinkusi 42,5 taško iš 66 galimų.

## Pasiekimai
* 1968, 1969 m. ir 1971 m. Biržų šachmatų čempionas
* 1972 m. „Nemuno“ sporto draugijos pirmenybės, 3 vieta
* 1973 m. „Nemuno“ sporto draugijos čempionas
* 1973 m. Lietuvos šachmatų taurės varžybos, 3 vieta
* VII TSRS korespondencinių šachmatų komandinių pirmenybių čempionas
* VIII TSRS korespondencinių šachmatų komandinių pirmenybių vicečempionas
* XII Pasaulio korespondencinių šachmatų olimpiados vicečempionas

## Apdovanojimai
* 2011 m. Kūno kultūros ir sporto departamentas: aukso medalis – už nuopelnus ir indėlį plėtojant šachmatų sportą Lietuvoje bei 60-mečio proga

## Atminimas
2013 m. birželio 20 d. startavo kasmetinis tarptautinis korespondencinių šachmatų turnyras, skirtas Emiliui Šlekiui atminti.

## Šaltiniai
Suntribe

**„Suntribe“** buvo merginų kvintetas iš Estijos, 2005 metais dalyvavęs 2005 m. „Eurovizijos“ dainų konkurse Kijeve su daina „Let’s Get Loud“. Jos, gavusios 31 tašką (5 iš Lietuvos), pusfinalyje liko 20 vietoje ir į finalą nepateko. Konkursinės dainos autorius – Sven Lõhmus, vėliau sukūręs dainas Estijos atstovams 2009 ir 2011 m. „Eurovizijos“ konkursams.

Grupę „Suntribe“ sudarė Mari-Leen Kaselaan, Rebecca Kontus, Laura Põldvere, Jaanika Vilipo ir Daana Ots.

Po nesėkmingo dalyvavimo tarptautiniame konkurse Kijeve, grupė iširo. Narės Laura Põldvere ir Mari-Leen Kaselaan pradėjo solines karjeras.

## Diskografija

### Singlai
* 2005: *Ei Tunne Mind*
* 2005: *Let’s Get Loud*

## Šaltiniai


## Nuorodos
* Daina ''Let’s Get Loud''

|-
Itališkos vedybos (filmas)

**Itališkos vedybos** () – 1964 m. Italijoje sukurta komiška drama, laikoma vienu geriausiu Europos kinematografo pavyzdžių.

## Turinys

Filmo veiksmas vyksta Italijoje 1940-60 metais. Pasiturintis verslininkas Domeniko apsilanko viešuosiuose namuose, kuriuose, prasidėjus bombardavimui, susipažįsta su 17-mete prostitute Filumena.

Po 2 metų jiedu vėl atsitiktinai susitinka. Filumena jo nepamiršo ir jaučiasi įsimylėjusi, tuo tarpu Domenikui nors mergina ir patinka, vargu ar tai gali būti vadinama meile. Jis pasiima Filumeną iš viešnamio ir nuperka jai butą. Dar po kurio laiko parsiveda ją į namus, kur gyvena kartu su motina. Filumena užima ir namų šeimininkės, ir jo motinos slaugės, ir meilužės vietą, tačiau tai nesulaiko Domeniko nuo santykių su kitomis moterimis ir jis gana reti lankosi namuose. 

Praeina 20 metų, tačiau Filumenos padėtis nesikeičia, tačiau vieną dieną ji sužino, kad Domeniko ketina pasipiršti vienai iš savo draugių. Tai paskatina moterį imtis desperatiškų veiksmų – apsimesti mirštančia, kad sugraudintų Domeniką ir šis ją vestų. Planas pavyksta, tačiau Domeniko laukia dar vienas sukrėtimas: paaiškėja, kad Filumena turi 3 sūnus, augančius atskirai ir nieko nežinančius apie savo motiną...

## Pagrindiniai aktoriai
: *Aktorius – vaidmuo*
* Sophia Loren – Filumena Marturano
* Marcello Mastroianni – Domeniko Soriano
* Aldo Puglisi – Alfredo
* Telca Scarano – Rozalija
* Marilu Tolo – Diana
* Gianni Ridolfi – Umberto
* Generoso Cortini – Mikelė
* Vito Moricone – Rikardo
* Rita Piccione – Terezina

## Apdovanojimai ir nominacijos
Milano banditai

**Milano banditai** () – 1968 m. Italijoje sukurtas trileris, pasakojantis apie 4 nusikaltėlių gaują, organizuodavusią dvigubus bankų apiplėšimus. Juostos pagrindas yra tikri įvykiai, nutikę Milane 1967 m. antroje pusėje.

## Pagrindiniai aktoriai
: *Aktorius – vaidmuo*
* Tomas Milian – komisaras Basevi
* Gian Maria Volonte – Piero Kavalero
* Don Backy – Santis
* Ray Lovelock – Donato
* Margaret Lee – prostitutė
* Carla Gravina – Ana 
* Agostina Belli
* Carla Mancini

## Apdovanojimai
* Berlyno kino festivalis – „Auksinio lokio“ nominacija (Carlo Lizzani)
* David di Donatello – geriausias prodiuseris (Dino De Laurentiis)
* David di Donatello – geriausias režisierius (C. Lizzani)
* Globo d'oro – geriausias filmas
* „Golden Goblets“ – geriausias aktorius (Gian Maria Volonte)
* Italijos nacionalinis kino žurnalistų sindikatas – geriausias scenarijus 
* Italijos nacionalinis kino žurnalistų sindikatas (nominacija) – geriausias režisierius (C. Lizzani)
* Italijos nacionalinis kino žurnalistų sindikatas – geriausias aktorius (Gian Maria Volonte)
Akmenos sentikių cerkvė

**Akmenos sentikių cerkvė** – nuo 1939 metų stovinti medinė sentikių cerkvė, esanti Maseliškių kaime, 1 km į pietus nuo Akmenos.

Paberžės seniūnijoje stovi dar vieni sentikių maldos namai – Žemaitėlių sentikių cerkvė.

## Istorija

Pirmoji Akmenos sentikių cerkvė pastatyta apie 1865 metus, tiesiant Sankt Peterburgo–Varšuvos geležinkelį. Kaimas rusiškai vadintas *Акмяны*. 1939 m. pastatyta nauja cerkvė ir įkurta parapija (iki tol Akmenos sentikiai priklausė Žemaitėlių parapijai). 1946 m. parapiją įregistravo sovietų valdžia. Paskui, po 2000 metų Akmenoje gyventojų labai sumažėjo, daug sentikių išsikraustė, tačiau cerkvė vis tiek turėjo kelis parapijiečius ir joje sekmadieniais bei per šventes vykdavo pamaldos.

## Nuotraukos


Akmena, sentikių cerkvė 2.JPG|2016 m.
Akmena. Sentikių cerkvė.JPG|Priekinis fasadas
Akmenos cerkve2015.jpg|2015 m.
Kupriaus gauja

**Kupriaus gauja** () – 1978 m. Italijoje sukurtas trileris. Aktorius Tomas Milian filme atlieka brolių dvynių – Vinčenzo ir Sergio Maracių – vaidmenį. 1976 m. Milian jau atliko kuprotojo Vinčenzo Maracio vaidmenį Umberto Lenzi filme „Ginkluota Roma“.

## Pagrindiniai aktoriai
* Tomas Milian – Vinčenzo Maracis / Sergio Maracis 
* Pino Colizzi – komisaras Sartis
* Isa Danieli – Marija 
* Salvatore Borgese – „Albanas“ Milo
* Luciano Catenacci – Adalberto 
* Guido Leontini – Mario
* Solvi Stubing – Marika 
* Sal Borgese

## Turinys

Pagarsėjęs nusikaltėlis Vinčenzo Maracis, pravarde Kuprius, grįžta į Romą, kad apiplėštų inkasatorių automobilį. Į pagalbą jis pasitelkia 4 sėbrus, tačiau pastarieji nusprendžia pasinaudoti sumaištimi ir atsikratyti vadeiva, kurį lengva atpažinti. Nors sužeistam Kupriui pavyksta pasislėpti, policija ieško būtent jo, o ne kitų gaujos narių. Medžiojamas Vinčenzo, padedamas dvynio brolio Sergio ir savo draugės Marijos, pradeda rengti planą...
Asta Dambravaitė-Raškevičienė

**Asta Dambravaitė-Raškevičienė** (g. 1971 m. Vilkaviškyje) – Lietuvos šachmatininkė, Lietuvos moterų šachmatų čempionato  bronzininkė (1991, 1992, 1997 m.), šachmatų olimpietė. 

Dirba įvairių leidinių maketuotoja.

## Sportinė veikla
Vilkaviškio „Širvintos“ šachmatų klubo narė. Pirmasis treneris - Kęstutis Dambrava.

Lietuvos moterų šachmatų rinktinės atsarginė žaidėja 1992 metų Manilos olimpiadoje, Filipinuose (+5 -2 =3).

## Šeima
Tėvas - Kęstutis Dambrava, Vilkaviškio „Širvintos“ šachmatų klubo vadovas ir treneris.

Sesuo Rita Dambravaitė (g. 1973 m.), šachmatininkė, Lietuvos moterų šachmatų čempionė (1991, 1999 m.).

## Šaltiniai
Rita Varnienė

**Rita Varnienė** (mergautinė pav. **Dambravaitė**; g. 1973 m. gegužės 9 d. Vilkaviškyje) – Lietuvos šachmatininkė, Lietuvos moterų šachmatų čempionė (1991, 1999 m.), vicečempionė (1990, 1992, 2000 m.), bronzininkė (1993, 2002 m.), Lietuvos moterų šachmatų rinktinės narė, šachmatų olimpietė.

## Biografija
1991 m. Rita Dambravaitė baigė Vilkaviškio „Aušros“ vidurinę mokyklą. 1995 m. Vytauto Didžiojo universiteto Informatikos fakultete baigė bakalauro studijas.

Pirmasis treneris – tėvas Kęstutis Dambrava, Vilkaviškio „Širvintos“ šachmatų klubo vadovas ir treneris.

Atstovavo Lietuvai Moterų šachmatų olimpiadose:
* 1992 m. 30-oji Olimpiada, Manila (Filipinai), 3 lentoje (+1 −5 =2)
* 2000 m. 34-oji Olimpiada, Stambulas (Turkija), 2 lentoje (+4 −4 =4)
* 2002 m. 35-oji Olimpiada, Bledas (Slovėnija), 3 lentoje (+4 −3 =3)
* 2002 m. Baltijos moterų šachmatų čempionatas

Atstovavo Lietuvai 1999 metais Europos moterų komandiniame šachmatų čempionate, vykusiame Batumyje (Gruzija); žaidė antroje lentoje (+3 −3 =3).

Nuo 2007 m. retai dalyvauja šachmatų turnyruose.

## Šeima
Sesuo Asta Dambravaitė (g. 1971 m.), šachmatininkė, Lietuvos moterų bronzininkė (1991, 1992, 1997), Lietuvos rinktinės atsarginė žaidėja Manilos olimpiadoje (+5 -2 =3).

## Šaltiniai
Sylva Koscina

**Silva Koščina** (*Sylva Koscina*, 1933 m. rugpjūčio 22 d. – 1994 m. gruodžio 26 d.) buvo Italijos kino aktorė.

## Biografija
Koščina gimė Dalmatijos mieste Splite, tuo metu priklausiusiame Jugoslavijai (dabar – Kroatijai). Jos tėvas buvo graikas, o motina – lenkė. Prasidėjus Antrajam pasauliniam karui, paauglė Silva išvyko į Italiją su seserimi, kuri buvo ištekėjusi už italo ir įgijusi šios šalies pilietybę. 

Karui pasibaigus, ji liko Italijoje ir įstojo į Neapolio universitetą studijuoti fizikos.

Kurį laiką dirbusi modeliu, 1952 m. ji išrinkta dviračių lenktynių „Tour of Italy“ „Miss Di Tappa“ ir susidomėjo kinu, nors pirmieji bandymai buvo nesėkmingi. Sėkmė ją aplankė 1958 m., jai suvaidinus juostoje „Heraklis“, o po 2 metų – jos tęsinyje.

Savo kino karjeros metu Silva filmavosi daugiausia Italijoje, pačių įvairiausių žanrų filmuose. Septintojo dešimtmečio pabaigoje ji išmėgino jėgas Holivude, tačiau didesnio pasisekimo nesulaukė ir grįžo į Italiją. 1969 m. ji suvaidino Jugoslavijoje sukurtame kariniame epe „Neretvos mūšis“. 

Nuo 1960 m. ji gyveno su kino kompanijos „Minerva Films“ prodiuseriu Raimondo Castelli, tačiau šio buvusi žmona nenorėjo duoti sutikimo išsiskirti. Jiedu susituokė 1967 m. Meksikoje, tačiau Italijoje ši santuoka oficialiai nebuvo pripažįstama. Vis dėlto 1971 m. ji taip pat iširo.

Aktorė mirė Romoje, būdama 61 nuo krūties vėžio.

## Dalinė filmografija

* „Jeruzalės išvadavimas“ (1957)
* „Eismo reguliuotojas“ (1960)
* „Nusikaltimas“ (1960)
* „Trumpiausia diena“ (1962)
* „Džesika“ (1962)
* „Merginų butas“ (1963)
* „Per karšta birželiui“ (1964)
* „Pakalbėkime apie moteris“ (1964)
* „Made in Italy“ (1965)
* „Ginklai diktatoriui“ (1965)
* „Keturios karalienės tūzui“ (1966)
* „Pavojingesnės už vyrus“ (1967)
* „Slaptasis Hario Frigo karas“ (1968)
* „Protagonistai“ (1968)
* „Mūšis dėl Romos“ (1968–1969)
* „Neretvos mūšis“ (1969)
* „Markizas de Sadas.Žiustina“ (1969)
* „Vedo nudo“ (1969)
* „Balandis neturi pakilti“ (1970)
* „Širšių lizdas“ (1970)
* „Homo Eroticus“ (1971)
* „Išdavystės istorija“ (1971)
* „Septyni geltono šilko šaliai“ (1972)
* „Žmogaus medžioklė“ (1972)
* „Turtingiems sekasi“ (1972)
* „Seksualinio maniako išpažintis policijos viršininkui“ (1972)
* „32-o numerio batų pora“ (1972)
* „Sekmadienio meilužiai“ (1980)
* „Tūzas“ (1981)
* „Rimini Rimini“ (1987)
* „Rikis ir Baraba“ (1992)

## Šaltiniai

## Nuorodos

* IMDb profilis
Diana Pažėrienė

**Diana Pažėrienė** (mergaut. pav. **Ivoškaitė**; g. 1985 m. rugsėjo 25 d. Elektrėnuose) – Lietuvos šachmatininkė, Lietuvos moterų šachmatų vicečempionė (2004 m.), Lietuvos moterų šachmatų rinktinės narė, šachmatų olimpietė (2004 m.).

## Biografija
2004 m. Diana Ivoškaitė baigė Elektrėnų „Versmės“ gimnaziją. Studijavo Kauno technologijos universiteto Ekonomikos ir vadybos fakultete. Lietuvos kariuomenės Krašto apsaugos savanorių pajėgų Dariaus ir Girėno apygardos 2-osios rinktinės grandinė.

2007 m. dalyvavo 2007 m. Lietuvos savivaldybių tarybų rinkimuose, kandidatė į Elektrėnų savivaldybės tarybą Elektrėnų rinkimų apygardoje (Nr. 8).  Tėvynės sąjungos narė. 

Ištekėjusi. Sutuoktinis Linas Pažėra, karininkas, kuopos vadas.  Duktė Rugilė.

Moka anglų, rusų kalbas.

## Pasiekimai
* 2004 m.  Moterų šachmatų olimpiada
*Elektrėnų savivaldybės šaškių–šachmatų turnyras „Vievio Rikis“, I vieta
* 2004-2006 m. XVII Lietuvos korespondencinių šachmatų komandinis čempionatas, Lietuvos korespondencinių šachmatų federacija
*2009 m. Pirmosios Lietuvos kariuomenės ir policijos žaidynės: Šachmatų turnyro asmeninė įskaita, I  vieta
* 2011 m. rugpjūčio 8–12 d. XXII NATO šachmatų čempionatas, Kauno įgulos karininkų ramovė (su krašto apsaugos sistemos komanda - IM Vytautas Vaznonis, kpt. Kostas Mačiokas, jaun. eil. Artūras Voroblievas, eil. Diana Pažėrienė, eil. Donatas Mankauskas ir eil. Vladas Lukjanovas)
*2012 m. kovo 30 d.  IX Prokuratūros taurės turnyras (Vilnius), 3 vieta
* 2013 m. Lietuvos sporto draugijos „Žalgiris“ Žiemos žaidynių Moterų turnyras (Alytus), 2 vieta
* 2014 m. Lietuvos šachmatų lygos  Lietuvos moterų šachmatų lygos komandinės varžybos - su šachmatų klubo „Margiris“ komanda

## Šaltiniai
Rasa Bandzienė

**Rasa Bandzienė** (mergaut. pav. **Kartanaitė**; g. 1961 m. liepos 5 d.) – Lietuvos šachmatininkė, Lietuvos moterų šachmatų rinktinės narė, Lietuvos moterų šachmatų čempionė (1978, 1979, 1983 m.), vicečempionė (1977 1984, 1996 m.), bronzininkė (1981, 1982 m.), šachmatų olimpietė (1996 m.). Veimaro Šachmatų klubo *SC 1903 Weimar* (Tiuringija, Vokietija) narė.

## Šeima
Motina Marija Kartanaitė (g. 1932 m.), šachmatininkė, nusipelniusi trenerė.

Išsiskyrusi. Buvęs vyras Algirdas Bandza (g. 1953 m.), šachmatininkas, tarptautinis meistras (TM).

Turi tris vaikus: dvi dukras – Jovitą Bandzaitę ir Laimą Bandzaitę – ir nebinarį vaiką Lex Kartanė. 

## Pasiekimai
* 1979 m. TSRS Spartakiada, Maskva
* 1983 m. VIII TSRS Spartakiada, Maskva
* 1992 m. Europos moterų komandinis šachmatų čempionatas, 22 vieta iš 37 komandų (žaidė 2 lentoje)
* 1992/1993 m. Vokietijos šachmatų Bundeslyga, Vokietija (su klubo *1903 Weimar* komanda)
* 1996 m. Moterų šachmatų olimpiada, Jerevanas (Armėnija)

## Šaltiniai
Bokovo-Chrustalnė

**Bokovo-Chrustalnė** () – miestas rytų Ukrainoje, Luhansko srityje, 12 km į vakarus nuo Krasnyj Lučo. Kasama akmens anglis; yra kalnakasybos kombinatas, remonto dirbtuvės. Yra pataisos darbų kolonija.

## Istorija

***Vachruševė*** (, ) sukurta 1954 m., apjungus keletą kalnakasių gyvenviečių. Pavadinta TSRS anglių pramonės ministro Vasilijaus Vachruševo garbei. 1963 m. suteiktas miesto statusas. 2016 m. pervadinta į Bokovo-Chrustalnę.

## Šaltiniai